AIŠKINAMASIS RAŠTAS

Dėl savivaldybės turto perdavimo Molėtų rajono savivaldybės administracijai patikėjimo teise valdyti, naudoti ir disponuoti juo

1. Parengto tarybos sprendimo projekto tikslai ir uždaviniai:

Tikslas - perduoti Molėtų rajono savivaldybės administracijai (toliau – Administracija) (kodas 188712799) patikėjimo teise valdyti, naudoti ir disponuoti savivaldybei nuosavybės teise priklausantį ilgalaikį ir trumpalaikį materialųjį turtą.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Perduotas turtas bus toliau naudojamas savivaldybės funkcijoms vykdyti. Vėliau turtas bus perduotas biudžetinei įstaigai Valstybės priešgaisrinei gelbėjimo tarnybai patikėjimo teise, tinkamai apskaitytas, remontuojamas ir prižiūrimas.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

 Molėtų rajono savivaldybė siekia dalyvauti bandomajame modelyje „Bendra priešgaisrinės saugos užtikrinimo sistema – kokybiška ir patikima pagalba nelaimės atveju“ (toliau – Bandomasis modelis), pagal kurį būtų konsoliduota Valstybinės priešgaisrinės gelbėjimo tarnybos (juridinio asmens kodas 188601311) (toliau – VPGT) ir Molėtų rajono ugniagesių tarnybos (juridinio asmens kodas 167597190) (toliau – Molėtų UT) veikla, VPGT perimant Molėtų UT materialinius ir žmogiškuosius išteklius bei funkcijas, nustatytas Lietuvos Respublikos priešgaisrinės saugos įstatyme. Atsižvelgiant į tai, Molėtų rajono ugniagesių tarnyba (toliau – Tarnyba) 2023 m. rugpjūčio 21 d. pateikė Molėtų rajono savivaldybės administracijai (toliau – Administracija) raštą Nr. SD 13 (6.2) „Dėl Molėtų rajono ugniagesių tarnybos turto perdavimo Molėtų rajono savivaldybės administracijai“, kuriuo prašoma sugrąžinti turtą Administracijai. Todėl, vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 dalimis paruoštas sprendimo projektas dėl patikėjimo teise valdomo turto perdavimo Administracijai. Administracijai perduotas turtas bus perskirstytas pagal poreikį.